جیغالی تجنیس

جیغالی تجنیس - هر بندین اورتاسیندا جیناسلی بیر بایاتیسی اولان تجنیسه، جیغالی تجنیس دئییلر.
 اؤرنک 
آشیق علسگرین بیر جیغالی تجنیسی وئریلیر.
بیرینجی اورنک :
عاریف اولان بیر اود دوشوب جانیما

اریدیب، دؤندیب آ یاغا منی

یوخ آشیق آی آغا

یئتمیش دادا آی آغا

ایللر خسته‌سی جانیم

یار گلدی قالخ آیاغا.

آغا اولان قولون نظردن سالماز

نظریندن سالما آی آغا منی.

کامیل اووچو اوون گؤرجک سینایا

اوخو درسین ازل باشدان سین آیه

یوخ عاشیق سین آیه

تر داملایان سینه یه

خسته‌نین گؤزو دوشموش

یئتگین نار تر سینه‌یه.

عؤمر آزالدی، وعده یئتدی سینه‌یه

بیر گۆن ده بۆکرلر آی آغا منی.
ایکینجی اؤرنک :

منیم یاریم یاشیل گئییب اینجه دیر

اینجه کمر اینجه بئله اینجی، دور

یوخ آشیق اینجی دور

اینجی، مرجان، اینجی دور.

یامان اولار بد قونشو

قوهوم-قونشو اینجیدیر.

خسته دوشدوم بودرد منی اینجیدیر

توت الیمدن قالدیر آیاغا منی.
اوچونجو اؤرنک :

علسگرم دادا گلدی بودو یار

بایقولارین مسکنیدی بو دیار

یوخ آشیق بودو یار

گول بسله‌ین بو دیار

جانیم صاداغا اولسون

قبولدورسا بودو یار.

آل خنجری باغریم باشین بودا یار

ائل ایچینده سالما آیاغا منی. 
 قایناقلار 
تورک خلق ادبیاتی - یازان: علیرضا صرّافی

بؤلمه:ادبیات بؤلمه:آشیق صنعتی